ai4bharat/Pralekha huggingface dataset:
பிரதமர் அலுவலகம்
கென்டுக்கி மாகாண ஆளுநர் திரு. மாட் பெவின் பிரதமருடன் சந்திப்பு
கென்டுக்கி மாகாண ஆளுநர் திரு. மாட் பெவின், பிரதமர் திரு. நரேந்திர மோடியை இன்று காந்தி நகரில் சந்தித்தார்.
வர்த்தகம், முதலீடு உள்ளிட்ட துறைகளில் இந்தியா மற்றும் அமெரிக்கா இடையேயான ஒருங்கிணைப்பு வலுவடைந்து வருவதையும், இந்தியா மற்றும் அமெரிக்கா இடையேயான உத்தி சார்ந்த உறவு வலுவடைந்து வருவதைப் பற்றியும் பிரதமர் குறிப்பிட்டார். இந்தியாவின் உற்பத்தித் துறையில் அமெரிக்காவின் முதலீடுகள் அதிகரித்து வருவதை வரவேற்ற பிரதமர், இந்தியாவில் உற்பத்தி செய்வோம் திட்டத்தின் கீழ் உள்ள வாய்ப்புகளை ஆராயும்படி அமெரிக்க நிறுவனங்களுக்கு அழைப்பு விடுத்தார்.
கென்டுக்கி மற்றும் இந்தியா இடையே வளர்ந்து வரும் வர்த்தகம் மற்றும் முதலீடு குறித்து ஆளுநர் பிரதமருக்கு விவரித்தார். கென்டுக்கி உள்ளிட்ட அமெரிக்க மாகாணங்களில் இந்திய தொழில் நிபுணர்கள் ஆற்றும் பங்கினை அவர் வரவேற்றார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் திரு.நரேந்திர மோடி அரசின் 7 ஆண்டுகள் நிறைவு: ஜம்முவில் 7 பஞ்சாயத்துகளில் கொவிட் சேவா நிகழ்ச்சிக்கு தலைமை தாங்கினார் மத்திய அமைச்சர் டாக்டர் ஜித்தேந்திர சிங்
பிரதமர் திரு நரேந்திர மோடி தலைமையிலான மத்திய அரசின் 7 ஆண்டுகள் நிறைவை முன்னிட்டு, ஜம்மு காஷ்மீரில் 7 பஞ்சாயத்துகளில் நடந்த கொவிட் சேவா நிகழ்ச்சிக்கு மத்திய அமைச்சர் டாக்டர் ஜித்தேந்திர சிங் இன்று தலைமை தாங்கினார்.
இந்நிகழ்ச்சியில் நூற்றுக்கணக்கானோருக்கு ரேஷன் பொருட்கள், கிருமிநாசினிகள், முகக்கவசங்கள், மற்றும் இதர நிவாரணப் பொருட்கள் வழங்கப்பட்டன. இந்நிகழ்ச்சியில் முக்கிய தலைவர்கள், கட்சி பிரதிநிதிகள் கலந்து கொண்டனர்.
இந்நிகழ்ச்சியில் பேசிய டாக்டர் ஜித்தேந்திர சிங், ‘‘அந்தியோதயா என்ற உண்மையான உணர்வுடன், கடைசி வரிசையில் உள்ள கடைசி மனிதருக்கும் பலன் கிடைக்க, பிரதமர் திரு நரேந்திர மோடி கடந்த 7 ஆண்டுகளில், மக்களுக்கு ஆதரவான பல வரலாற்று சிறப்பு மிக்க முடிவுகளை எடுத்தார்’’ என கூறினார். பிரதமர் திரு நரேந்திர மோடி கடந்த 2014ம் ஆண்டு மே மாதம் பதவியேற்ற போது, அது அவநம்பிக்கையிலிருந்து, நம்பிக்கை நோக்கிய புதிய பயணத்தின் ஆரம்பமாக இருந்தது என்றும், அவரது தலைமை மற்றும் வழிகாட்டுதல் முன்னேற்றமான வளர்ச்சிக்கு வழிகாட்டியதாகவும் அவர் கூறினார்.
135 கோடி மக்கள் தொகை உள்ள இந்தியாவில் கொவிட்-19 போராட்டத்துக்கு குறுகிய நோக்கங்களை கடந்து, போர்க்கால அடிப்படையில் பணியாற்ற வேண்டும் என அனைத்து அரசியல் கட்சிகளுக்கும் அவர் வேண்டுகோள் விடுத்தார். நூற்றாண்டுக்கு ஒரு முறை ஏற்படும் நெருக்கடியை நாம் சந்திப்பதால், இது விமர்சனத்தில் ஈடுபடுவதற்கான தருணம் இல்லை என்றும், ஒருங்கிணைந்த தீர்மானத்துடன் செயல்பட்டால்தான், கொவிட்டுக்கு எதிரான போராட்டத்தில் நாம் வெற்றி பெற முடியும் என அமைச்சர் டாக்டர் ஜித்தேந்திர சிங் கூறினார்.
ஜம்முவில் மற்ற பகுதிகளுடன் ஒப்பிடும் போது, தனது தொகுதியில் உள்ள 6 மாவட்டங்களில் கொவிட் கட்டுப்பாட்டில் உள்ளதாகவும், இங்கு ஆக்ஸிஜன் ஆலைகள், வென்டிலேட்டர்கள், ஆக்ஸிஜன் படுக்கைகள் கிடைக்கின்றன எனவும் டாக்டர் ஜித்தேந்திர சிங் தெரிவித்தார்.
-----
(Visitor Counter : 132
அறிவியல் மற்றும் தொழில்நுட்பத்துறை
யோகாசனங்கள் சரியாக செய்யப்படுகிறதா என்பதை கண்டறிவதற்கான கணித அளவீடுகளை ஆராய்ச்சியாளர்கள் உருவாக்கியுள்ளனர்
யோகாசனங்கள் சரியாகவும் முறையாகவும் செய்யப்படுகிறதா என்பதை கண்டறிவதற்காக கணித அளவீடுகளைக் கொண்ட புதுமையான முறையை ஆராய்ச்சியாளர்கள் உருவாக்கியுள்ளனர்.
தசைகளின் ஆரோக்கியத்தை மதிப்பிடுவதற்கான பரிசோதனை முறையான எலெக்ட்ரோமையோகிராபி  அடிப்படையிலான இந்த கணித அளவீட்டு முறையின் மூலம், யோகாசனங்கள் சரியாக செய்யப்படுகின்றனவா என்று கண்டறியலாம். இதன் மூலம் தேவையான மாற்றங்களை செய்து யோகா செய்பவர்கள் அதன் அதிகபட்ச பலனை பெறலாம்.
ராமையா மருத்துவ கல்லூரியின் இணை பேராசிரியர் டாக்டர் ரமேஷுடன் இணைந்து டாக்டர் எஸ் என் ஓம்கார் தலைமையேற்று நடத்திய இந்த ஆராய்ச்சி, தசை செயல்பாடுகளை யோகா மூலம் புரிந்துகொள்வதன் மீது கவனம் செலுத்தியது. உடல் மற்றும் மனம் சார்ந்த அளவீடுகளை ஆராய ஈஎம்ஜியை ஆராய்ச்சியாளர்கள் பயன்படுத்தினர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729439
உள்துறை அமைச்சகம்
வெள்ள நிவாரணத்திற்காக ரூ.566.36 கோடி தமிழ்நாட்டிற்கு வழங்கப்பட்டுள்ளது
புயல், வெள்ளம் உள்ளிட்ட இயற்கை பேரிடர் காலங்களில் மாநில அரசுகள் நிவாரண நடவடிக்கைகளை மாநிலப் பேரிடர் நிவாரண நிதியிலிருந்து மேற்கொள்கின்றன. கூடுதலான நிதியுதவி தேசிய பேரிடர் நிவாரண நிதியிலிருந்து வழங்கப்படுகிறது.
இந்நிலையில், 2021-22 நிதியாண்டில்  தேசிய பேரிடர் நிவாரண நிதியிலிருந்து தமிழகம், ஆந்திரப்பிரதேசம், பீகார் உள்ளிட்ட மாநிலங்களுக்கு வழங்கப்பட்ட நிதியுதவி பற்றிய விவரவங்களை மக்களவையில் இன்று கேள்வி ஒன்றுக்கு எழுத்து மூலம் அளித்த பதிலில் உள்துறை இணை அமைச்சர் திரு நித்யானந்த ராய் வெளியிட்டார்.
இதன்படி தமிழ்நாட்டிற்கு ரூ.566.36 கோடி வெள்ள நிவாரணத்திற்காக வழங்கப்பட்டுள்ளது என்று அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1813628
-----
(Visitor Counter : 189
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.62 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.56 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.12 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 18,802 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.77 சதவீதமாக உள்ளது. கடந்த 24 மணி நேரத்தில் 2,161 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,41,02,852.
இந்தியாவில் கடந்த 24 மணி நேரத்தில் 1,574 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 1,65,901 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 90.07 கோடி  வாராந்திரத் தொற்று 1.11 சதவீதமாக உள்ளது. தினசரித் தொற்று விகிதம் 0.95 சதவீதமாக பதிவாகியுள்ளது.
சுகாதாரம் மற்றும் குடும்ப நலத்துறை அமைச்சகம்
தில்லி எய்ம்ஸ் மருத்துவமனையின் 68-வது நிறுவன தின விழாவில் மத்திய சுகாதாரம் மற்றும் குடும்ப நலத்துறை இணையமைச்சர் பேராசிரியர் எஸ்.பி.சிங் பாகல் தலைமை தாங்கினார்
"எய்ம்ஸ் தனது 68 ஆண்டுகளில், நாட்டின் முதன்மையான சுகாதார நிறுவனமாக அதன் நற்பெயரை உண்மையிலேயே நிலைநிறுத்தியுள்ளது. இன்று இந்தியாவின் எந்தக் கிராமத்திலும் ஒரு குழந்தைக்கு கூட எய்ம்ஸ் பெயர் தெரியும்” என்று நித்தி ஆயோக் உறுப்பினர்  டாக்டர் வி.கே.பால் முன்னிலையில் புதுதில்லியில் உள்ள அகில இந்திய மருத்துவ அறிவியல் கழகத்தின்  68-வது நிறுவன தின கொண்டாட்டங்களுக்கு தலைமை தாங்கிய மத்திய சுகாதாரம் மற்றும் குடும்ப நலத்துறை இணையமைச்சர் பேராசிரியர் எஸ்.பி.சிங் பாகல் கூறியுள்ளார்.
மத்திய அரசின் கல்வி அமைச்சகத்தால் வெளியிடப்பட்ட தேசிய நிறுவன தரவரிசை கட்டமைப்பின்  படி, தொடர்ந்து ஆறாவது ஆண்டாக, புதுதில்லி எய்ம்ஸ் மருத்துவமனை முதலிடத்தைப் பிடித்திருப்பது குறித்து பேராசிரியர் பாகல் மகிழ்ச்சி தெரிவித்தார். எய்ம்ஸ் ஏற்கனவே ஒரு அடையாளமாக மாறியுள்ளது, அதன் நற்பெயர் நாடு முழுவதும் பரவியுள்ளது என்று அவர் கூறினார். இந்த இமேஜைப் பராமரிக்கவும், எய்ம்ஸ் பெயரை அதிக உயரத்திற்கு கொண்டு செல்லவும், அதிகாரிகளை அவர் கேட்டுகொண்டார்.
அதிக பயிற்சி பெற்ற மனித வளம் காரணமாக இந்தியாவை இன்று சுகாதாரத்தில் எந்த வளர்ந்த நாட்டுடனும் ஒப்பிட முடியும் என்று மத்திய சுகாதார அமைச்சர் கூறினார். வளர்ந்த நாடுகளில் விட இந்தியர்கள் அதிக சதவீத மருத்துவர்களைக் கொண்டுள்ளனர், அதே நேரத்தில் நாடு ஏற்கனவே அதன் தடுப்பூசி உற்பத்தி திறன்கள், அதன் மருந்து தொழில்கள் மற்றும் மருத்துவ தொழில்நுட்பத்துறையில் அதன் கண்டுபிடிப்புகளுக்கு பெயர் பெற்றது என்று அவர் கூறினார். பிரதமர் திரு. நரேந்திர மோடியின் தலைமையின் கீழ், நோய்த்தடுப்புக்கு முக்கியத்துவம் அளித்து இந்தியா முழுமையான சுகாதாரத்தை ஊக்குவித்து வருவதாகவும் அவர் கூறினார்.
"எய்ம்ஸ்: இந்தியாவின் சுகாதார பாதுகாப்பு" என்ற தலைப்பில் ஏற்பாடு செய்யப்பட்டிருந்த கண்காட்சியை பேராசிரியர் எஸ்.பி.சிங் பாகல் பார்வையிட்டு மாணவர்களின் சாதனைகள் மற்றும் பங்களிப்புக்காக பரிசளித்தார். எய்ம்ஸ் மாணவர்கள் கடினமாக உழைக்க வேண்டும் என்றும், அவர்கள் எப்போதும் தங்கள் பொறுப்புகளை நினைவில் கொள்ள வேண்டும் என்றும் அவர் வலியுறுத்தினார்.
விழாவில் டாக்டர் வி.கே.பால் வைரவிழா சொற்பொழிவாற்றினார். இந்தியாவின் கொவிட் -19 தடுப்பூசி பயணத்தைப் பற்றி அவர் விளக்கினார்.
இந்நிகழ்ச்சியில், தில்லி எய்ம்ஸ் மருத்துவமனையின் இயக்குநர் பேராசிரியர் எம். சீனிவாஸ், தில்லி எய்ம்ஸ் மருத்துவமனை டீன் பேராசிரியர் மினு பாஜ்பாய், பதிவாளர் பேராசிரியர் கிரிஜா பிரசாத் ரத் உள்ளிட்டோர் கலந்து கொண்டனர்.
பிரதமர் அலுவலகம்
பிரதமர், உக்ரைன் அதிபர் இடையே தொலைபேசி உரையாடல்
இமாச்சலப் பிரதேசத்தில் மேற்கொள்ளப்படும் திட்டங்கள் குறித்து பொதுமக்கள் தெரிவித்த கருத்துகளுக்கு பிரதமர் திரு நரேந்திர மோடி இன்று பதிலளித்தார். இந்தத் திட்டங்களைத் தொடங்கி வைக்கவும், அடிக்கல் நாட்டவும், இமாச்சலப் பிரதேசத்திற்கு பிரதமர் பயணிக்கிறார்.
பிரதமரால் அடிக்கல் நாட்டப்பட்டு, இன்று திறக்கப்படவுள்ள பிலாஸ்பூர் எய்ம்ஸ் மருத்துவமனை குறித்த ட்விட்டர் பதிவு ஒன்றுக்கு, “இந்தியா முழுவதும் இந்த நிலைதான் உள்ளது. 2 மற்றும் 3-ஆம் தர நகரங்கள், சிறு நகரங்கள், முன்னேற விரும்பும் மாவட்டங்கள் முதலியவை வளர்ச்சியடைவதற்காக, இவை கவனத்தில் கொள்ளப்படுகின்றன”, என்று பிரதமர் பதிலளித்தார்.
எய்ம்ஸ் மருத்துவமனை குறித்த மற்றொரு கருத்துக்கு பதிலளித்த பிரதமர் திரு மோடி, “உங்கள் கூற்று சரிதான். கூடுதல் மருத்துவ கல்லூரிகள், பிராந்திய மொழிகளில் கல்வி முதலியவையும் எங்கள் முயற்சிகளில் அடங்கும். வளர்ந்து வரும் மருத்துவர்களின் வெற்றி, இது”, என்று தெரிவித்தார்.
தேசிய நெடுஞ்சாலை 105 இல் ரூ. 1690 கோடி மதிப்பில் பிஞ்சூரில் இருந்து நலகர் வரை நான்கு வழி பாதை அமைப்பதற்கான 31 கிலோமீட்டர் தூர திட்டம் பற்றி ஒருவர் கருத்து தெரிவித்திருந்ததற்கு, “சரியாக சுட்டிக் காட்டினீர்கள்”, என்று பிரதமர் பதிலளித்தார்.
•••••••••
(
பிரதமர் அலுவலகம்
வளர்ச்சியடைந்த மற்றும் முன்னேறிய ஜம்மு&காஷ்மீரை நோக்கி எடுக்கப்பட்டு வரும் முயற்சிகளில் முக்கிய நடவடிக்கையாக ஜம்மு&காஷ்மீர் குறித்த இன்றைய கூட்டம் அமைந்தது: பிரதமர்
ஜம்மு&காஷ்மீரில் அடித்தட்டு ஜனநாயகத்தை வலுப்படுத்துவதே நமது முன்னுரிமை: பிரதமர்
மக்களால் தேர்ந்தெடுக்கப்பட்ட அரசு ஜம்மு&காஷ்மீரில் அமைவதற்கு தொகுதி மறுசீரமைப்பு பணிகள் விரைந்து நடைபெற வேண்டும்; பிரதமர்
ஜம்மு&காஷ்மீரின் ஒட்டுமொத்த வளர்ச்சி மேம்பட்டு வரும் நிலையில், வளர்ச்சியடைந்த மற்றும் முன்னேறிய ஜம்மு&காஷ்மீரை நோக்கி எடுக்கப்பட்டு வரும் முயற்சிகளில் முக்கிய நடவடிக்கையாக ஜம்மு&காஷ்மீரை சேர்ந்த அரசியல் தலைவர்களுடனான இன்றைய கூட்டம் அமைந்தது என்று பிரதமர் திரு நரேந்திர மோடி கூறினார்.
இது குறித்து தமது டிவிட்டர் பக்கத்தில் பதிவிட்டுள்ள பிரதமர், “ஜம்மு&காஷ்மீரின் ஒட்டுமொத்த வளர்ச்சி மேம்பட்டு வரும் நிலையில், வளர்ச்சியடைந்த மற்றும் முன்னேறிய ஜம்மு&காஷ்மீரை நோக்கி எடுக்கப்பட்டு வரும் முயற்சிகளில் முக்கிய நடவடிக்கையாக ஜம்மு&காஷ்மீரை சேர்ந்த அரசியல் தலைவர்களுடனான இன்றைய கூட்டம் அமைந்தது.
ஜம்மு&காஷ்மீரில் அடித்தட்டு ஜனநாயகத்தை வலுப்படுத்துவதே நமது முன்னுரிமை ஆகும். மக்களால் தேர்ந்தெடுக்கப்பட்ட அரசு ஜம்மு&காஷ்மீரில் அமைந்து ஜம்மு&காஷ்மீரின் வளர்ச்சி பயணத்திற்கு வலுவூட்ட தொகுதி மறுசீரமைப்பு பணிகள் விரைந்து நடைபெற வேண்டும்.
கூட்டத்தில் ஒன்றாக அமர்ந்து கருத்துகளை பரிமாறிக் கொள்வது நமது ஜனநாயகத்தின் மிகப்பெரிய வலிமை ஆகும். மக்கள், குறிப்பாக இளைஞர்கள் தான் ஜம்மு&காஷ்மீரின் அரசியல் தலைமையாக இருக்க வேண்டும் என்றும், அவர்களது எண்ணங்கள் ஈடேறுவதை உறுதி செய்யுமாறும் ஜம்மு&காஷ்மீரை சேர்ந்த அரசியல் தலைவர்களிடம் நான் கூறினேன்,” என்று பிரதமர் கூறியுள்ளார்.
-----
(
பாதுகாப்பு அமைச்சகம்
‘டெசர்ட் நைட்-21’: இந்தியா-பிரான்ஸ் விமானப்படைகளின் கூட்டுப் பயிற்சி
இந்திய விமானப்படை, பிரான்ஸ் வான் மற்றும் விண் படை ஆகியவை இணைந்து ‘டெசர்ட் நைட்-21’  என்ற பெயரில், கூட்டுப் பயிற்சியை, ராஜஸ்தான் மாநிலம் ஜோத்பூர் விமானப்படை தளத்தில் நாளை முதல் ஜனவரி 24ம் தேதி வரை மேற்கொள்கின்றன.
பிரான்ஸ் தரப்பில் ரபேல், ஏர்பஸ் ஏ-330 டேங்கர், ஏ-400 எம் போக்குவரத்து விமானம் மற்றும் 175 வீரர்கள் கலந்து கொள்கின்றனர். இந்திய விமானப்படை சார்பில் மிராஜ்-2000, சுகாய், ரபேல், ஐஎல்-78, அவாக்ஸ் மற்றும் ஏஇடபிள்யூ&சி விமானங்கள் பங்கேற்கின்றன.
இருநாட்டு விமானப்படைகளுக்கு இடையிலான கூட்டு பயிற்சித் தொடரில் இந்தப் பயிற்சி ஒரு முக்கிய மைல் கல். இந்தியா-பிரான்ஸ் இடையிலான பாதுகாப்பு ஒத்துழைப்பின் ஒரு பகுதியாக, இரு நாட்டு விமானப்படைகளும், கருடா என்ற பெயரில் 6 முறை கூட்டுப் பயிற்சியை மேற்கொண்டுள்ளன. கடந்த 2019ம் ஆண்டு கருடா போர் பயிற்சி, பிரான்ஸ் நாட்டின் மான்ட்-டே-மர்சன் விமானப்படை தளத்தில் நடந்தது. இந்த ஒத்துழைப்பை மேலும் வலுப்படுத்த, இரு நாட்டு விமானப்படைகளும் ‘டெசர் நைட்-21’ பயிற்சியை மேற்கொள்கின்றன.
இந்த கூட்டுப் பயிற்சியில் இரு நாட்டுப் படைகளும் ரபேல் விமானங்களை ஈடுபடுத்துவதால், இந்தப் பயிற்சி தனிச் சிறப்பானது. இரு நாட்டு விமானப்படைகளும் கூட்டுப் பயிற்சியை ஜனவரி 20ம் தேதி முதல் தொடங்குவதால், பல்வேறு பகுதிகளில் பெற்ற செயல்பாடு அனுபவங்கள், சிறந்த நடைமுறைகள் மற்றும் கருத்துக்களை பயிற்சியில் ஈடுபடுத்துவர்.
-----
(Visitor Counter : 203
அறிவியல் மற்றும் தொழில்நுட்பத்துறை
அறிவியல் தொழில்நுட்பத் துறையின் ஆழமான செயல்பாடுகளை வெளிப்படுத்திய கோவிட் 19: பேராசிரியர் அசுட்டோஷ் சர்மா
அறிவியல் தொழில்நுட்பத் துறை, அறிவியல் வளர்ச்சி என்பதையும் தாண்டி, அறிவியலை எப்படி பயன்படுத்த வேண்டும் என்பதை வெளிப்படுத்தும் சமயமாக கோவிட் 19 நெருக்கடி காலம் அமைந்துள்ளது என்று அத்துறையின் செயலாளர் அசுட்டோஷ் சர்மா கூறியுள்ளார். இத்துறையின் 50வது ஆண்டு நிறுவன நாளை ஒட்டி `கொரோனாவுக்கு எதிரான நடவடிக்கைகள் - அறிவியல் ஆராய்ச்சி, புதுமை சிந்தனைகளை சாதகமாக பயன்படுத்துதல்' என்ற தலைப்பில் இணையவழி பயிலரங்கு உரையாடலின் நேரலையில் உரையாற்றிய போது அவர் இந்தக் கருத்தைத் தெரிவித்தார்.
``விஞ்ஞானிகள் தங்களுக்கு ஏற்படும் ஆபத்து வாய்ப்புகள் பற்றிக் கவலைப்படாமல், மாற்றங்களை உருவாக்கக் கூடிய வகையிலான சாதனங்களைத் தயாரிப்பதற்கான முயற்சிகளில் ஈடுபடுகிறார்கள். சில திட்டங்கள் அறிவியல்பூர்வமானவை என்றும், உயர் முன்னுரிமைப் பகுதிகளில் தீவிர ஆராய்ச்சி மற்றும் முன்னேற்றம், ஆராய்ச்சியை தீவிரப்படுத்தல் துறைகளில் பயனுள்ளவையாக இருக்கும் என்றும் அவர் தெரிவித்தார். அறிவியலின் போக்கை மாற்றுவதாக இதுபோன்ற திட்டங்கள் உள்ளதாக அவர் தெரிவித்தார். இதில் சில கோட்பாடுகளும், அணுகுமுறைகளும், கோவிட் 19 பிரச்சினைக்குத் தீர்வு காணும் முயற்சிகளில் பயன்படுத்தப்பட்டுள்ளன'' என்று அவர் கூறினார்.
கோவிட் நோய்த் தொற்றை சமாளிக்க பன்முக வழிமுறைகளில் வெவ்வேறு திட்டங்களை அறிவியல் தொழில்நுட்பத் துறையின் தன்னாட்சி அமைப்புகள் ஒரு மாத காலத்துக்குள் உருவாக்கின. அவற்றில் சில திட்டங்கள் தனியார் நிறுவனங்கள் மற்றும் ஸ்டார்ட் அப் நிறுவனங்களின் கூட்டு முயற்சியுடன் உருவாக்கப்பட்டன. எனவே, அறிவியல் பயன்பாட்டில் ஒரு மாற்றத்தை அறிவியல் தொழில்நுட்பத் துறை உருவாக்கியுள்ளது என்பது தெளிவாகத் தெரிகிறது. அந்த மாற்றத்தை உருவாக்கும் வாய்ப்பை இப்போதைய நெருக்கடி காலம் ஏற்படுத்திக் கொடுத்துள்ளது என்று பேராசிரியர் சர்மா கூறினார்.
கடந்த ஐந்து ஆண்டுகளில் ஆரம்ப நிலை நிறுவனங்கள், ஸ்டார்ட் அப் நிறுவனங்களின் எண்ணிக்கையை இரட்டிப்பாக்கியதைப் போல, தொடக்கம் முதல் நிறைவு வரையில் என்ற கோட்பாட்டின் அடிப்படையிலான நிதி திட்டம் பற்றி அவர் பேசினார். நாடு முழுக்க ஆண்டுதோறும் 10 லட்சம் பள்ளிக் குழந்தைகளிடம் புதுமை சிந்தனையை ஊக்குவிக்கும் மணக் திட்டம் பற்றியும் அவர் குறிப்பிட்டார். மாணவர்களின் சிந்தனைகளை வைத்து முன்னோடி திட்டங்களைத் தயாரித்து, எதிர்கால சவால்களை சமாளிக்க குழந்தைகளுக்கு உத்வேகத்தை ஊட்டுவது இத்திட்டத்தின் நோக்கமாக உள்ளது. தங்களுடைய சிந்தனைகளை செம்மைப்படுத்திக் கொள்ள மாணவர்களுக்கு உதவுவதாகவும் இத்திட்டம் உள்ளது என்று பேராசிரியர் குறிப்பிட்டார்.
(Visitor Counter : 226
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகளில் மின்சார வாகனங்களுக்கான மின்னேற்ற நிலையங்கள்
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கீழ்காணும் தகவல்களை அளித்தார்.
இந்திய தேசிய நெடுஞ்சாலைகள் ஆணையத்தால் வழங்கப்படும் சாலைவழி வசதிகளின் ஒரு பகுதியாக மின்சார வாகன மின்னேற்ற  நிலையங்கள் கட்டுமான நிறுவனத்தால் நிறுவப்பட வேண்டும்.
இதுபோன்ற 39 வசதிகளை ஏற்கனவே ஆணையம் வழங்கியுள்ளது . மேலும் 103 தளங்களுக்கான முன்மொழிவுகள் ஆரம்ப கட்டத்தில் உள்ளன. ஏற்கனவே ஒப்புதலளிக்கப்பட்ட பணிகள் 2022-23 நிதியாண்டின் இறுதிக்குள் முடிவடையும் என எதிர்பார்க்கப்படுகிறது.
அரசு நிறுவனங்கள்/பொதுத்துறை நிறுவனங்கள் / அரசு விநியோக நிறுவனங்கள்/ எண்ணெய் பொதுத்துறை நிறுவனங்கள் மற்றும் பொது/தனியார் நிறுவனங்களிடமிருந்து மின்சார வாகனங்களை சார்ஜ் செய்யும் உள்கட்டமைப்பை உருவாக்க மற்றும் இயக்குவதற்கான முன்மொழிதல்களை கனரக தொழில்துறை அமைச்சகம் வரவேற்றிருந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777239
கலாசாரத்துறை அமைச்சகம்
எல் சால்வடார் நாட்டின் புகழ்பெற்ற கலைஞரான திரு ரோடோல்ஃபோ வேகா ஓவியடோவின் ஓவியக் கண்காட்சியை புதுதில்லியில் திறந்து வைத்தார் மத்திய அமைச்சர் திருமதி மீனாட்சி லேகி
இந்திரா காந்தி தேசிய கலை மையத்துடன் இணைந்து கலாச்சார உறவுகளுக்கான இந்திய கவுன்சிலும், எல் சால்வடார் குடியரசு தூதரகமும் இணைந்து ஏற்பாடு செய்யப்பட்டிருந்த அந்நாட்டின் புகழ்பெற்ற கலைஞரான திரு ரோடோல்ஃபோ வேகா ஓவியடோவின் ஓவியக் கண்காட்சியை மத்திய வெளியுறவு விவகாரங்கள் மற்றும் கலாச்சாரத் துறை இணையமைச்சர் திருமதி மீனாட்சி லேகி புதுதில்லியில் உள்ள இந்திரா காந்தி தேசிய கலை மையத்தில் இன்று தொடங்கி வைத்தார்.
அப்போது பேசிய அமைச்சர், கலை மற்றும் கைவினை மூலம் ஒருவருக்கு ஒருவர் இடையேயான கலாச்சார பரிமாற்றங்கள் மற்றும் பாராட்டுதல்கள் முதலியவை வாழ்க்கைமுறையை நன்கு அறிந்து கொள்ள உதவுவதோடு நாடுகள் இடையேயான நல்லுறவையும் மேம்படுத்துகின்றன என்று கூறினார். விடுதலையின் அமிர்தப் பெருவிழாவை இந்தியா கொண்டாடி வரும் முக்கியமான தருணத்தில் திரு ரோடோல்ஃபோ வேகா ஓவியடோ இங்கு வந்திருப்பதாக அவர் குறிப்பிட்டார்.
புகழ்பெற்ற கலைஞரான திரு ரோடோல்ஃபோ வேகா ஓவியடோ, ஓர் ஓவியர், உட்புற கட்டிட அமைப்பாளர் மற்றும் கலாச்சார நிர்வாகி ஆவார். தமது கலாச்சார பணிகளுக்காகவும், ஃபிரான்ஸ் மற்றும் லத்தீன் அமெரிக்காவிற்கு இடையே தொடர்பை ஒருங்கிணைத்ததற்காகவும் ஃபிரான்ஸ் அரசாங்கத்தின் விருதை அவர் பெற்றுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:
https://www.pib.gov.in/pressreleasepage.aspx?prid=1858200
•••••••••••••
(Visitor Counter : 74
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
‘‘குறைந்தபட்ச அரசு, அதிகபட்ச ஆட்சி’’ என்ற பிரதமரின் தொலைநோக்கை மத்திய நிதிநிலை அறிக்கை பிரதிபலிக்கிறது: டாக்டர் ஜித்தேந்திர சிங்
‘‘குறைந்தபட்ச அரசு, அதிகபட்ச ஆட்சி’’ என்ற பிரதமரின் தொலைநோக்கை மத்திய நிதிநிலை அறிக்கை பிரதிபலிக்கிறது என மத்திய இணையமைச்சர் டாக்டர் ஜித்தேந்திர சிங் கூறியுள்ளார்.
மத்திய நிதிநிலை அறிக்கை குறித்து அவர் அளித்த பேட்டியில் கூறியதாவது:
இந்த நிதிநிலையறிக்கை , பிரதமரின் ‘‘குறைந்தபட்ச அரசு, அதிகபட்ச ஆட்சி’’ என்ற தொலைநோக்கை உண்மையாகவே பிரதிபலிக்கிறது. இந்த தொலைநோக்கு நிதிநிலையறிக்கை, 6 தூண்களில் ஒன்றாக உள்ளது. சீர்திருத்தங்களுக்கான திட்டங்களை இது கூறுகிறது.
கடந்த சில ஆண்டுகளில், தீர்ப்பாயங்களில் விரைவில் நீதி கிடைக்க, சீர்திருத்தங்கள் கொண்டு வர பல நடவடிக்கைகள் எடுக்கப்பட்டன. தீர்ப்பாயங்களின் செயல்பாட்டை மேலும் விவேகமாக்க எடுக்கப்பட வேண்டிய நடவடிக்கைகளை இந்த நிதிநிலை அறிக்கை கூறுகிறது. எளிதாக தொழில் செய்யவும், தனியார் முதலீட்டாளர்கள் மற்றும் ஒப்பந்தக்காரர்கள் இடையே நம்பிக்கையை ஏற்படுத்தவும், சமாதான அமைப்பை ஏற்படுத்த வேண்டும் எனவும், ஒப்பந்தம் தொடர்பான பிரச்சனைகளை விரைவில் தீர்க்க இந்த சமாதான அமைப்பை கட்டாயம் பயன்படுத்த வேண்டும் என பட்ஜெட்டில் தெரிவிக்கப்பட்டுள்ளது.
மத்திய அரசின் செயல்பாட்டில் மாற்றத்தை ஏற்படுத்த, கடந்த 6 முதல் 7 ஆண்டுகளில் மத்திய பணியாளர் மற்றும் பயிற்சித் துறை பல புரட்சிகரமான நடவடிக்கைகைகளை மேற்கொண்டது.
இவ்வாறு டாக்டர் ஜித்தேந்திர சிங் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1695390
பிரதமர் அலுவலகம்
புதுதில்லியின் பிரகதி மைதானத்தில் நடைபெற்ற உயிரி தொழில்நுட்பத் புத்தொழில் கண்காட்சி- 2022 இன் துவக்க விழாவில் பிரதமரின் உரை
மத்திய அமைச்சரவை நண்பர்களே, உயிரி தொழில்நுட்பத் துறையுடன் சம்பந்தப்பட்ட பிரமுகர்களே, இந்தியா மற்றும் வெளிநாடுகளிலிருந்து கலந்து கொண்டுள்ள விருந்தினர்களே, வல்லுநர்களே, முதலீட்டாளர்களே, தொழில்துறை நண்பர்களே!
நாட்டின் முதல் உயிரி தொழில்நுட்ப புத்தொழில் கண்காட்சியில் கலந்துகொண்டு இந்தியாவின் இந்தத் திறனை உலகிற்கு எடுத்துரைக்கும் உங்கள் அனைவருக்கும் வாழ்த்துகள். 10 பில்லியன் டாலர் முதல் 80 பில்லியன் டாலராக இந்தியாவின் உயிரி பொருளாதாரம் கடந்த 8 ஆண்டுகளில் 8 மடங்கு அதிகரித்துள்ளது. உயிரி தொழில்நுட்ப உலக சூழலில் முதல் 10 இடங்கள் குழுவில் இந்தியா சேரும் நாள் வெகு தூரம் இல்லை. இந்தியாவின் இந்த மாபெரும் சாதனையில் உயிரி தொழில்நுட்ப தொழில் ஆராய்ச்சி உதவி கவுன்சில் மிகப்பெரிய பங்கு வகித்துள்ளது.
நண்பர்களே,
உயிரி தொழில்நுட்பத் துறையில் வாய்ப்புகளின் பூமியாக இந்தியா கருதப்படுவதற்கு ஐந்து பெரிய காரணங்கள் உள்ளன. முதலாவது- மாறுபட்ட மக்கள்தொகை, மாறுபட்ட காலநிலை மண்டலங்கள்; இரண்டாவது- இந்தியாவின் திறமைவாய்ந்த மனித ஆற்றல் தொகுப்பு; மூன்றாவது - இந்தியாவின் எளிதான வர்த்தக நடவடிக்கைகள்; நான்காவது - இந்தியாவில் அதிகரித்து வரும் உயிரி பொருட்களின் தேவை; ஐந்தாவது- இந்தியாவின் உயிரி தொழில்நுட்பத் துறை, அதாவது உங்கள் சாதனை.
நண்பர்களே,
நாட்டின் இந்தத் திறனை விரிவுபடுத்துவதற்காக கடந்த எட்டு ஆண்டுகளில் அரசு தொடர்ந்து பணியாற்றியுள்ளது. இன்றைய புதிய இந்தியாவில், ஒவ்வொரு துறையின் வளர்ச்சியும் நாட்டின் வளர்ச்சிக்கு உத்வேகம் அளிக்கும். எனவே ஒவ்வொரு துறையின் ஆதரவும், வளர்ச்சியும் நாட்டிற்கு தற்போது மிக அவசியம்.
அடல் புத்தாக்க இயக்கம், இந்தியாவில் தயாரித்தல் மற்றும் தற்சார்பு இந்தியா போன்ற திட்டங்களின் கீழ் கடந்த சில ஆண்டுகளில் நாம் மேற்கொண்ட நடவடிக்கைகளின் காரணமாகவும் உயிரி தொழில்நுட்பத் துறை பன்மடங்கு உயர்ந்துள்ளது. ஸ்டார்ட் அப் இந்தியா திட்டம் அறிமுகப்படுத்தப்பட்ட பிறகு உயிரி தொழில்நுட்ப புத்தொழில்களில் முதலீடு செய்வோரின் எண்ணிக்கை 9 மடங்கு அதிகரித்துள்ளது.
நண்பர்களே,
மிகுந்த தேவைகள் எழும் துறைகளுள் உயிரி தொழில்நுட்பத் துறையும் ஒன்று. உயிரி மருந்தகத்திலும் புதிய வாய்ப்புகள் எழுந்துள்ளன. வரும் காலத்தில் உயிரி தொழில்நுட்பத்திற்கு நாட்டில் மிகப் பெரிய வரவேற்பு கிடைக்கவுள்ளது. வேளாண்மை மற்றும் எரிசக்தித் துறைகளில் அறிமுகப்படுத்தப்படும் மாற்றங்களும் உயிரி தொழில்நுட்பத் துறைக்கு புதிய நம்பிக்கையை அளிக்கிறது.
உயிரி தொழில்நுட்பத் துறையுடன் சம்பந்தப்பட்ட ஒவ்வொரு சாத்தியக்கூறு குறித்தும் அடுத்த இரண்டு நாட்களில் நீங்கள் விவாதிப்பீர்கள் என்று நான் நம்புகிறேன். உங்கள் அனைவருக்கும் நல்வாழ்த்துகள்!
மிக்க நன்றி!
பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
பிரதமர் அலுவலகம்
ஷேக் சுல்தான் பின் சையத் அல் நஹியான் மறைவுக்கு பிரதமர் இரங்கல்
ஷேக் சுல்தான் பின் சையத் அல் நஹியான் மறைவு குறித்து, ஐக்கிய அரபு எமிரேட் அதிபர் மேதகு ஷேக் கலிஃபா பின் சையத் அல் நஹியானுக்கு பிரதமர் திரு நரேந்திர மோடி தமது ஆழ்ந்த இரங்கலை தெரிவித்துக் கொண்டுள்ளார். துயரமான இந்தத் தருணத்தில் அல் நஹியான் குடும்பத்தினர் மற்றும் ஐக்கிய அரபு எமிரேட் மக்களுடன் நமது சிந்தனைகள் மற்றும் பிரார்த்தனைகளை உரிதாக்குவதாகவும் அவர் குறிப்பிட்டுள்ளார்.
|
|
ஷேக் சுல்தான் பின் சையத் அல் நஹியான் மறைவையொட்டி, ஐக்கிய அரபு எமிரேட் அதிபர் மேதகு ஷேக் கலிஃபா பின் சையத் அல் நஹியானுக்கு எனது ஆழ்ந்த இரங்கலை தெரிவித்துக் கொள்கிறேன். துயரமான இந்த தருணத்தில் அல் நஹியான் குடும்பத்தினர் மற்றும் ஐக்கிய அரபு எமிரேட் மக்களுடன் நமது சிந்தனைகள் மற்றும் பிரார்த்தனைகளை உரிதாக்குகிறேன்.
— Narendra Modi
பெண்கள் மற்றும் குழந்தை நலன் அமைச்சகம்
மகளிர் சட்டமன்ற உறுப்பினர்களுக்கான பயிலரங்கை தேசிய பெண்கள் ஆணையம் நடத்துகிறது
பாலினத்திற்கு முக்கியத்துவமளிக்கும் ஆளுமை என்ற தலைப்பில் மகளிர் சட்டமன்ற உறுப்பினர்களுக்கான பயிலரங்கை தேசிய மகளிர் ஆணையம் இன்று நடத்தியது. `மாற்றத்தை உருவாக்குபவள்’ என்னும் பெயரிலான அனைத்து நிலையிலான பெண் பிரதிநிதிகளுக்கான திறன் வளர்ப்பு பயிற்சி திட்டத்தின் கீழ் இந்த பயிலரங்கு நடத்தப்பட்டது.
லால் பகதூர் சாஸ்திரி நிர்வாகவியலுக்கான தேசிய நிறுவனம் மற்றும் அந்த நிறுவனத்தின் பாலினம் மற்றும் குழந்தைகளுக்கான மையத்துடன் இணைந்து தேசிய மகளிர் ஆணையம் இந்த பயிலரங்கை இன்று முதல் ஜூன் 24 ஆம் தேதி வரை நடத்துகிறது.
இந்த பயிலரங்கில் மகளிர் சட்ட மன்ற உறுப்பினர்களுக்கு சிறந்த தலைமைப் பண்பு, உள்ளடக்கிய நிர்வாகம், பெண்கள் கடத்தல் உள்ளிட்ட பாலினம் தொடர்பான குற்றங்கள் குறித்த கண்ணோட்டம் ஆகிய பாலினத்திற்கு முக்கியத்துவம் அளிக்கும் ஆளுகை குறித்து பயிற்சி அளிக்கப்பட்டது. இதில் நாடெங்கிலும் இருந்து 29 பேர் கலந்து கொண்டனர்.
இதில் தொடக்க நிகழ்வில் சிறப்பு விருந்தினராக கலந்துக் கொண்டு பேசிய உத்தரப்பிரதேச ஆளுநர் ஆனந்திபென் படேல், தனது அனுபவங்களை பகிர்ந்துக் கொண்டு மகளிர் சட்டமன்ற உறுப்பினர்களை ஊக்குவித்தார். மேலும், பிரதிநிதியின் வாழ்க்கையில் ஒழுக்கத்தின் முக்கியத்துவத்தை அவர் வலியுறுத்தினார். மேலும், சமூகத்தின் ஒவ்வொரு நபருக்கும் பயனுள்ள வளர்ச்சியை மேம்படுத்துவதற்கு அடிமட்டத்தில் குறிப்பாக கிராம பஞ்சாயத்துடன் சிறந்த ஒருங்கிணைப்பு மிகவும் முக்கியமானது என்று கூறினார். அனைவருக்கும் வளர்ச்சி, அனைவருக்கும் வளர்ச்சி, அனைவரும் நம்பிக்கை, அனைவரின் முயற்சி என்னும் அரசின் உறுதிப்பாட்டை அவர் மீண்டும் வலியுறுத்தினார்.
தேசிய மகளிர் ஆணைய தலைவர் ரேகா சர்மா பேசுகையில், அதிகாரம் பெற்ற பெண்கள் தலைமை, அதிகாரம் பெற்ற ஜனநாயகம் என்னும் நோக்கத்தை அடிப்படையாகக் கொண்டு, பெண் தலைவர்களுக்கான திறன் வளர்ப்பை ஊக்குவிக்க இந்த பயிலரங்கு நடத்தப்படுகிறது என தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1836234
---
(Visitor Counter : 142